Կումայրի-Ալեքսանդրապոլ-Գյումրի քաղաքը, անկասկած, վերահսկիչ այցելությունների քանակով անմրցելի է Երկիր մոլորակում։ Գյումրու 2000 վագոն-տնակներում այսօր ծնվում են դարի աղետից հրաշքով փրկվածների թոռները։ Չկասկածենք, նրանց ծոռները նույնպես կվայելեն վագոնատնակային օջախներում գոյատևելու բերկրանքը, քանզի իշխանական վերնադասի և կառավարական բարձրախավի համար կա մի Գյումրի` յուր հոգնատանջ առօրյայով և հուսաբեկ ապագայով. դա Կումայրի մշակութային արգելոցն է և նրա գլուխգործոց Ռուսթավելի փողոցը։